cyanic-selkie/wikianc huggingface dataset:
Αλεξέι Τσάντοφ
Βιογραφία
Ο Αλεξέι Τσάντοφ γεννήθηκε στο Σόντσεβο, περιοχή της Μόσχας. Είναι μικρότερος αδερφός του ηθοποιού Αντρέι Τσάντοφ, όταν ο πατέρας τους πέθανε η μητέρα τους δεν μπορούσε να τους φροντίσει, κυρίως είχαν πρόβλημα με την εκπαίδευσή τους. Όταν ο Τσάντοφ φοιτούσε έπαιζε κουκλοθέατρο και αργότερα η καριέρα του καθιερώθηκε στη μεγάλη τηλεόραση. Σήμερα ο Αλεξέι και ο αδερφός του είναι πολύ γνωστοί ηθοποιοί και στο ενεργητικό τους περιλαμβάνουν πολλές ταινίες με κύριους ρόλους. Για πολλά χρόνια διατηρούσε σχέση με την Ρωσίδα ηθοποιό Οξάνα Ακίνσινα, αλλά χώρισαν. Σήμερα διατηρεί σχέση με την Λιθουανή ηθοποιό Άγκνιγια Ντιτκοφσκίτε και τα μέσα μαζικής ενημέρωσης αποκάλυψαν ότι περιμένουν το πρώτο τους παιδί.
Εξωτερικοί σύνδεσμοι
Κατηγορία:Ρώσοι ηθοποιοί
Βόμβα (ταινία, 2019)
Η Βόμβα (πρωτότυπος τίτλος: Bombshell) είναι Αμερικανική βιογραφική, δραματική ταινία παραγωγής 2019, σε σκηνοθεσία Τζέι Ρόουτς και σενάριο Τσαρλς Ράντολφ. Στην ταινία πρωταγωνιστούν οι Σαρλίζ Θερόν, Νικόλ Κίντμαν και Μάργκοτ Ρόμπι, πλαισιωμένες από τους Τζον Λίθγκοου, Κέιτ ΜακΚίννον, Κόνι Μπρίτον, Μάλκολμ ΜακΝτάουελ και Άλισον Τζάνεϊ. Η ταινία είναι βασισμένη στις κατηγορίες των γυναικών εναντίον του Διευθύνοντα Συμβούλου και Γενικού Διευθυντή Ρότζερ Έιλς του Fox News για σεξουαλική παρενόχληση.
Το πρότζεκτ ανακοινώθηκε για πρώτη φορά τον Μάιο του 2017 μετά τον θάνατο του Έιλς, με τον Ρόουτς να επιβεβαιώνεται ως σκηνοθέτης την επόμενη χρονιά. Το μεγαλύτερο μέρος του καστ προσλήφθηκε το καλοκαίρι του 2018 και τα γυρίσματα ξεκίνησαν τον Οκτώβριο στο Λος Άντζελες. Η ταινία είχε μία περιορισμένη κυκλοφορία στις Ηνωμένες Πολιτείες στις 13 Δεκεμβρίου 2019, πριν κυκλοφορήσει σε όλες τις αίθουσες στις 20 Δεκεμβρίου. Η διανομή έγινε από τη Lionsgate.
Πλοκή
Ο Ρότζερ Έιλς είναι ο επικεφαλής του καλωδιακού ειδησεογραφικού τηλεοπτικού δικτύου Fox News. Η ταινία επικεντρώνεται στις παρουσιάστριες ειδήσεων Μέγκαν Κέλι, Γκρέτσεν Κάρλσον και έναν σύνθετο χαρακτήρα, την Κέιλα Πόσπισιλ.
Η Κέλι είναι μία από τις πιο δημοφιλείς παρουσιάστριες ειδήσεων του δικτύου και πρόκειται να συμπαρουσιάσει το Ρεπουμπλικανικό ντιμπέιτ του 2016. Τη μέρα του ντιμπέιτ, αν και αρρωσταίνει κάνοντας συνέχεια εμετό, δεν αποσύρεται και κατά τη διάρκεια της συζήτησης ρωτάει τον υποψήφιο Ντόναλντ Τραμπ σχετικά με κάποια σχόλια που είχε κάνει και αφορούσαν γυναίκες. Ως αντίποινα, εκείνος αναρτά στον προσωπικό του λογαριασμό στο Twitter προσβλητικά σχόλια προς το πρόσωπό της, με άλλους να ακολουθούν το παράδειγμά του. Ένας παπαράτσι ακολουθεί την οικογένεια της Κέλι και στήνεται έξω από το σπίτι της για να φωτογραφίσει τα παιδιά της, κάνοντας τον σύζυγό της, Ντάγκλας, να τον εκδιώξει. Έπειτα, το Fox παρέχει προστασία στην Κέλι με σωματοφύλακες να την ακολουθούν, ενώ ο Έιλς φοβάται πως κάποιος είχε δηλητηριάσει τον καφέ της τη μέρα του ντιμπέιτ.
Η Κάρλσον απομακρύνεται από συμπαρουσιάστρια της δημοφιλούς πρωινής ειδησεογραφικής εκπομπής Fox & Friends και μεταφέρεται σε μία λιγότερο δημοφιλή εκπομπή. Κατακλυσμένη από σεξιστικά σχόλια εντός κι εκτός αέρα, συναντιέται με τους δικηγόρους της οι οποίοι της λένε το πώς η Ρούντι Μπαχτιάρ απολύθηκε όταν αρνήθηκε να ενδώσει στις σεξουαλικές προτάσεις του Έιλς. Μαζί σχεδιάζουν να υποβάλουν αγωγή για σεξουαλική παρενόχληση εναντίον του Έιλς, αλλά λένε στην Κάρλσον πως θα χρειαστεί αποδείξεις και καταθέσεις από άλλες γυναίκες που έπεσαν επίσης θύματα.
Η Πόσπισιλ αποτελεί την τελευταία πρόσληψη στο Fox όπου δουλεύει για την Κάρλσον, αλλά σύντομα αποδέχεται μια δουλειά για την εκπομπή The O'Reilly Factor. Ωστόσο, ο Μπιλ Ο'Ράιλι την απολύει την πρώτη μέρα και η Πόσπισιλ μεθυσμένη, κοιμάται με τη συνάδελφό της Τζες Καρ. Όταν ξυπνάνε, η Πόσπισιλ λέει στην Καρ πως δεν είναι ομοφυλόφιλη και σοκάρεται όταν μαθαίνει πως η Καρ είναι υποστηρίκτρια της Χίλαρι Κλίντον. Όταν τη ρωτάει γιατί μία φιλελεύθερη ομοφυλόφιλη γυναίκα δουλεύει στο Fox, η Καρ της λέει πως έκανε αιτήσεις για αρκετές δουλειές, αλλά το Fox ήταν το μόνο δίκτυο που την προσέλαβε και τώρα κανένα άλλο δεν πρόκειται να το κάνει. Αργότερα, η Πόσπισιλ καλείται στο γραφείο του Έιλς, ο οποίος την αναγκάζει να σηκώσει τη φούστα της για να του δείξει το εσώρουχό της. Το λέει στην Καρ, η οποία όμως της λέει πως δεν μπορεί να αναμειχθεί σε αυτό.
Η Κάρλσον αποκαλύπτει στον αέρα πως υποστηρίζει την απαγόρευση των όπλων επίθεσης, προτρέποντας τον Έιλς να την καλέσει στο γραφείο του, όπου την απολύει χωρίς να της δώσει κάποιο συγκεκριμένο λόγο. Έτσι, αποφασίζει να προχωρήσει με την αγωγή εναντίον του κι εκείνος συναντιέται με τη σύζυγό του, Μπεθ, και τους δικηγόρους του, Σούζαν Έστριτς και Ρούντι Τζουλιάνι, αρνούμενος τους ισχυρισμούς. Ζητείται από όλες τις εργαζόμενες γυναίκες του Fox να στηρίξουν το δίκτυο και τον Έιλς δημοσίως. Οι περισσότερες το κάνουν αλλά η Κέλι δεν κάνει κάποιο σχόλιο επί του θέματος, με τη σιωπή της να προκαλεί ερωτήματα.
Όταν κατατίθεται η αγωγή, οι προσδοκίες της Κάρλσον αρχίζουν να μειώνονται όταν καμία άλλη γυναίκα που δουλεύει ακόμα στο Fox δε βγαίνει μπροστά για να μιλήσει, με αποτέλεσμα οι τηλεθεατές να στραφούν εναντίον της. Η Κέλι, μη θέλοντας να είναι η μόνη που θα μιλήσει, θέλει να βεβαιωθεί πως υπάρχουν κι άλλα θύματα. Βρίσκει άλλες γυναίκες, ανάμεσά τους και την Πόσπισιλ, οι οποίες έχουν δεχθεί σεξουαλική παρενόχληση είτε από τον Έιλς, είτε από τον Ο'Ράιλι.
Η Πόσπισιλ παραδέχεται πως υπάκουσε σε ό,τι της ζητούσε ο Έιλς για να προστατέψει την καριέρα της, αλλά τώρα θέλει να μιλήσει. Η Κέλι παίρνει την απόφαση να μιλήσει και μαθαίνει πως 22 ακόμα γυναίκες θα κάνουν το ίδιο. Η Έστριτς ενημερώνει τον Έιλς πως η Κάρλσον κατέγραφε τις συνομιλίες τους τον τελευταίο χρόνο, κάτι το οποίο θα την κάνει να κερδίσει την υπόθεση. Ο Έιλς συναντιέται με τον συνιδρυτή του Fox, Ρούπερτ Μέρντοχ, ο οποίος τον ενημερώνει πως πρόκειται να απολυθεί. Ο Έιλς ζητάει να ανακοινώσει εκείνος την αποχώρησή του από το Fox News, αλλά ο Μέρντοχ αρνείται το αίτημά του. Όταν ο Μέρντοχ ανακοινώνει πως θα αναλάβει το Fox, η Πόσπισιλ, γνωρίζοντας πως πρόκειται να απολυθεί, παραιτείται.
Στο μεταξύ, η Κάρλσον λαμβάνει αποζημίωση $20 εκατομμυρίων και μια απολογία από το Fox, με αντάλλαγμα να μην μιλήσει ποτέ για την υπόθεσή της και λέει στους τηλεθεατές πως δεν την νοιάζει αν είναι αρεστή, παρά μόνο να την πιστέψουν.
Ανάπτυξη
Στις 18 Μαΐου 2017, λίγο μετά τον θάνατο του ιδρυτή του Fox News, Ρότζερ Έιλς, ανακοινώθηκε πως η Annapurna Pictures βρισκόταν στα πρώτα στάδια της ανάπτυξης μιας ταινίας που θα επικεντρώνονταν στους ισχυρισμούς που έγιναν εναντίον του από τις εργαζόμενες γυναίκες του δικτύου, συμπεριλαμβανομένων των Μέγκαν Κέλι και Γκρέτσεν Κάρλσον. Ο Τσαρλς Ράντολφ αναμενόταν να γράψει το σενάριο. Στις 22 Μαΐου 2018, ανακοινώθηκε πως ο Τζέι Ρόουτς είχε προσληφθεί για να σκηνοθετήσει την ταινία. Την 1η Αυγούστου 2018, ανακοινώθηκε πως οι Ρόουτς, Ράντολφ, Μπεθ Κόνο, Έι Τζέι Ντιξ και Μάργκαρετ Ράιλι θα αποτελούσαν τους παραγωγούς της ταινίας και πως η Denver + Delilah Productions θα αναλάμβανε ως η εταιρία παραγωγής. Στις 9 Οκτωβρίου 2018, ανακοινώθηκε πως η Annapurna Pictures είχε αποσυρθεί από την παραγωγή της ταινίας, αναφέροντας ανησυχίες για τον αυξανόμενο προϋπολογισμό της ταινίας. Την περίοδο της ανακοίνωσης, επιβεβαιώθηκε πως τα Bron Studios παρέμεναν στην παραγωγή και οι παραγωγοί στράφηκαν προς τις εταιρίες Focus Features, Participant Media και Amblin Entertainment για οικονομική ενίσχυση της ταινίας. Την επόμενη εβδομάδα, η Lionsgate ξεκίνησε διαπραγματεύσεις για να προστεθεί στην ομάδα παραγωγής, αφού οι Focus Features και Amblin Entertainment απέρριψαν το πρότζεκτ. Μέχρι το τέλος του μήνα, δημοσιεύτηκε πως η Lionsgate βρισκόταν πολύ κοντά σε συμφωνία για να διανέμει την ταινία.
Τον Δεκέμβριο του 2018, δημοσιεύτηκε πως ο Θίοντορ Σαπίρο θα συνέθετε τη μουσική επένδυση της ταινίας και πως ο Μπάρι Ακρόιντ θα λειτουργούσε ως ο διευθυντής φωτογραφίας. Στην ταινία δόθηκε ο προσωρινός τίτλος Fair and Balanced, πριν ανακοινωθεί ως Βόμβα τον Αύγουστο του 2019. Μετέπειτα, η Μέγκαν Κέλι δήλωσε πως δεν είχε καμία προσωπική ανάμειξη στην ταινία.
Κάστινγκ
Μαζί με τις ανακοινώσεις για τον σκηνοθέτη και τον σεναριογράφο της ταινίας, ανακοινώθηκε επίσης πως η Σαρλίζ Θερόν είχε αρχίσει να συζητάει για την ενσάρκωση της Κέλι στην ταινία. Την 1η Αυγούστου 2018, επιβεβαιώθηκε η συμμετοχή της Θέρον, ενώ δημοσιεύτηκε πως και η Νικόλ Κίντμαν βρισκόταν σε συζητήσεις για την ενσάρκωση της Κάρλσον, με τη Μάργκοτ Ρόμπι να συζητάει για να υποδυθεί έναν σύνθετο χαρακτήρα που θα εργαζόταν στο δίκτυο. Αργότερα τον ίδιο μήνα, ανακοινώθηκε πως ο Τζον Λίθγκοου είχε προσληφθεί ως Ρότζερ Έιλς. Τον Σεπτέμβριο του 2018, ανακοινώθηκε πως η Άλισον Τζάνεϊ είχε προσληφθεί ως η δικηγόρος Σούζαν Έστριτς και πως η Κέιτ ΜακΚίννον προσλήφθηκε για την ενσάρκωση ενός φανταστικού χαρακτήρα.
Τον Οκτώβριο του 2018, ανακοινώθηκε πως οι Μάλκολμ ΜακΝτάουελ, Μαρκ Ντούπλας και Άλις Ιβ είχαν προσληφθεί ως Ρούπερτ Μέρντοχ, Ντάγκλας Μπράντ και Έινσλεϊ Έρχαντ αντίστοιχα. Τον Νοέμβριο της ίδιας χρονιάς, δημοσιεύτηκε πως οι Μπρίτζετ Λάντι-Πάιν και Λιβ Χιούσον είχαν προσληφθεί ως δύο φανταστικοί χαρακτήρες και οι Αλάνα Ούμπακ, Ελίζαμπεθ Ρομ, Σπένσερ Γκάρετ, Κόνι Μπρίτον, Άσλεϊ Γκριν, Μπρουκ Σμιθ, Μάικλ Μπούι, Ναζανίν Μπονγιάντι και Μπρι Κόντον είχαν προσληφθεί ως Τζανίν Πίρο, Μάρθα ΜακΚάλουμ, Σον Χάνιτι, Μπεθ Έιλς, Άμπι Χάντσμαν, Ιρένα Μπριγκάντι, Μπρετ Μπάιερ, Ρούντι Μπαχτιάρ και Κίμπερλι Γκιλφόιλ αντίστοιχα. Τον Δεκέμβριο του 2018, ανακοινώθηκε πως ο Ρομπ Ντέλανεϊ είχε προστεθεί στο καστ της ταινίας, χωρίς να γίνεται γνωστό το ποιον θα υποδυόταν, και πως η Άνα Ο'Ράιλι είχε προσληφθεί ως Τζούλι Ρογκίνσκι. Τον Ιούνιο του 2019, η Ρόμπιν Γουέιγκερτ ανακοίνωσε πως είχε προστεθεί στο καστ της ταινίας.
Γυρίσματα
Τα γυρίσματα της ταινίας ξεκίνησαν στις 22 Οκτωβρίου 2018 στο Λος Άντζελες, Καλιφόρνια.
Κυκλοφορία
Η ταινία είχε προγραμματιστεί να κυκλοφορήσει στις 20 Δεκεμβρίου 2019. Ωστόσο, έκανε μία περιορισμένη κυκλοφορία στις 13 Δεκεμβρίου 2019, κι έπειτα κυκλοφόρησε σε όλες τις αίθουσες στις 20 Δεκεμβρίου.
Box office
Μέχρι τις 6 Μαρτίου 2020, η ταινία Βόμβα είχε έσοδα $31.8 εκατομμύρια από Ηνωμένες Πολιτείες και Καναδά και $27.8 εκατομμύρια από άλλες αγορές, φτάνοντας συνολικά τα $59.6 εκατομμύρια παγκοσμίως.
Κατά το πρώτο Σαββατοκύριακο προβολής της περιορισμένης κυκλοφορίας της, η ταινία είχε έσοδα $312,100 από τέσσερις αίθουσες (κατά μέσο όρο $78,025 ανά αίθουσα), φτάνοντας στην πέμπτη καλύτερη θέση αντίστοιχων εισπράξεων για το 2019. Το επόμενο Σαββατοκύριακο, η ταινία άρχισε να προβάλλεται σε 1480 αίθουσες και, παρά το ότι προβλεπόταν να έχει έσοδα περίπου $10 εκατομμύρια, κατατάχθηκε στην έκτη θέση του box office με έσοδα $5.1 εκατομμύρια. Το κοινό της ταινίας αποτελείτο από 58% γυναίκες, με το 60% αυτών να ανήκει στην ομάδα των 18-34 ετών. Το επόμενο Σαββατοκύριακο, η ταινία είχε έσοδα $4.7 εκατομμύρια (συνολικά $8.3 εκατομμύρια κατά τη διάρκεια της πενταήμερης περιόδου των Χριστουγέννων), πέφτοντας στην ένατη θέση. Τα αποτελέσματα της ταινίας στο box office αντιμετωπίστηκαν ως απογοητευτικά, με την εφημερίδα The Hill να γράφει πως η παρουσία άλλων πρότζεκτ που έχουν ως θέμα τον Έιλς, όπως το ντοκιμαντέρ Divide and Conquer: The Story of Roger Ailes και η τηλεοπτική σειρά The Loudest Voice του Showtime, έχουν μειώσει τις απαιτήσεις του κοινού για μια ταινία με το ίδιο θέμα. Το περιοδικό Forbes σημείωσε επίσης πως το κοινό πιθανόν να μην θέλει «να ξοδέψει χρήματα και χρόνο για να παρακολουθήσει μια ταινία η οποία αφορά γυναίκες οι οποίες αντιμετωπίζονται άσχημα από ισχυρούς άντρες...ειδικά (γενικά μιλώντας) γυναίκες».
Κριτικές
Στη σελίδα συλλογής κριτικών Rotten Tomatoes η ταινία λαμβάνει ποσοστό αποδοχής 70%, βασισμένο σε 305 κριτικές. Στο τμήμα ομοφωνίας διαβάζουμε: «Η ταινία Βόμβα επωφελείται από ένα εξαιρετικό καστ ηθοποιών κι ένα θέμα που αξίζει, αλλά η επιρροή της είναι μπερδεμένη από μία απογοητευτική αδυναμία να εισέλθει πιο βαθιά από την αισθησιακή επιφάνεια». Η σελίδα συλλογής κριτικών Metacritic δίνει στην ταινία 64/100 βασισμένο σε 46 κριτικές, με τη σήμανση «γενικά ευνοϊκές κριτικές». Το κοινό, σε ψηφοφορία της PostTrak, έδωσε στην ταινία κατά μέσο όρο 4/5, με το 70% να αναφέρει πως σίγουρα θα την πρότειναν και σε άλλους.
Ο Όουεν Γκλίμπερμαν από το περιοδικό Variety έδωσε θετική κριτική στην ταινία γράφοντας: «Η Βόμβα είναι μία ζεματιστή και ισχυρή ταινία σχετικά με το τι έχει γίνει η πώληση στην Αμερική. Η ταινία έχει να κάνει με την πώληση του σεξ, την πώληση ενός υποψηφίου, την πώληση του εαυτού σου, την πώληση της αλήθειας. Και το πώς όλα αυτά συνυπήρχαν στο Fox News». Ο Τοντ ΜακΚάρθι από το περιοδικό The Hollywood Reporter ανέφερε: «Οι ηθοποιοί δίνονται στους ρόλους τους με εξαιρετικό ζήλο, ζωντανεύοντάς τους με τους συχνά ωμούς διαλόγους και τα θέματα που διακυβεύονται».
Αντιδράσεις από εμπλεκόμενα πρόσωπα
Τον Ιανουάριο του 2020, η Κέλι ανάρτησε ένα 30λεπτο βίντεο στο κανάλι της στο YouTube με μία συζήτηση στρογγυλής τράπεζας, στην οποία συμμετείχαν η ίδια, η Χάντι, η Μπαχτιάρ, ο Μπράντ και η πρώην παραγωγός στο Fox News, Τζούλι Ζαν, συζητώντας για τις αντιδράσεις τους και εκφέροντας την άποψή τους αφού είδαν την ταινία. Η ομάδα επιβεβαίωσε αρκετές λεπτομέρειες που απεικονίστηκαν στην ταινία, συμπεριλαμβανομένης και της «στροφής» που έπρεπε να κάνουν οι γυναίκες για να δείξουν το σώμα τους στον Έιλς ιδιαιτέρως. Η Ζαν με δάκρυα στα μάτια σημείωσε πως η πραγματικότητα ήταν «χειρότερη» και πως οι δημιουργοί της ταινίας «έριξαν τον Ρότζερ στα μαλακά». Η Κέλι έδωσε ιδιαίτερη βαρύτητα στην σκηνή όπου ο χαρακτήρας της Ρόμπι κατηγορεί την Κέλι για το ότι δεν μίλησε, λέγοντας πως η σκηνή ρίχνει το φταίξιμο στο θύμα και σημειώνοντας πως η σκηνή αυτή «γράφτηκε από άντρα». Ωστόσο, ανέφερε επίσης πως η σκηνή αυτή ανήκει στην ταινία και είναι μία υπενθύμιση για εκείνην πως θα μπορούσε να κάνει περισσότερα για να βοηθήσει άλλα θύματα.
Εξωτερικοί σύνδεσμοι
Κατηγορία:Ταινίες του 2019 Κατηγορία:Αμερικανικές βιογραφικές ταινίες Κατηγορία:Αμερικανικές δραματικές ταινίες Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Φεμινιστικές ταινίες Κατηγορία:Αγγλόφωνες ταινίες Κατηγορία:Δραματικές ταινίες βασισμένες σε πραγματικά γεγονότα Κατηγορία:Ταινίες παραγωγής Lions Gate Entertainment Κατηγορία:Ταινίες γυρισμένες στο Λος Άντζελες Κατηγορία:Ταινίες τοποθετημένες στη Νέα Υόρκη Κατηγορία:Ταινίες με μουσική σύνθεση Θίοντορ Σαπίρο
Βονιφάτιος ντελ Βάστο
O Βονιφάτιος ντελ Βάστο, ιταλ. Boniface del Vasto (π. 1055 - π. 1125) από τον Οίκο των Αλεράμιτσι-ντελ Βάστο ήταν μαρκήσιος της Σαβόνα & της δυτικής Λιγουρίας (1084-π.1130).
Βιογραφία
Ήταν γιος τού Όθωνα και της Βέρθας, κόρης τού Ούλριχ-Μάνφρεντ Β΄ κόμη τού Τορίνο.
Ο αδελφός του Άνσελμ είχε μνηστευτεί μία -αγνώστου σε εμάς ονόματος- γυναίκα, αλλά αυτός απεβίωσε· τη νυμφεύτηκε ο Βονιφάτιος. Το 1079 ο πάπας Γρηγόριος Ζ΄ ανέθεσε στους επισκόπους τού Τορίνο, τού Άστι και της Άλμπα να πείσουν τον Βονιφάτιο να μην τη νυμφευτεί, διότι ο αρραβώνας της με τον αδελφό εκείνου δημιούργησε μία σχέση συγγένειας μεταξύ τους.
Ο Βονιφάτιος λέγεται, ότι νυμφεύτηκε την Αλίκη, κόρη τού Πέτρου Α΄ κόμη της Σαβοΐας. Αλλά αυτό είναι απίθανο, καθώς ο Βονιφάτιος και ο Πέτρος Α΄ ήταν εξαδέλφια και έτσι ήταν πολύ κοντινοί συγγενείς για να επιτραπεί ο γάμος σύμφωνα με το Εκκλησιαστικό δίκαιο.
Πρυτανείο Αρχαίας Ολυμπίας
Το Πρυτανείο ήταν κτίσμα εντός του αρχαιολογικού χώρου της Αρχαίας Ολυμπίας και αποτελούσε το κέντρο της διοικητικής και πολιτικής ζωής του ιερού και το κέντρο διοίκησης των Ολυμπιακών Αγώνων.
Στοιχεία
Το Πρυτανείο βρισκόταν ακριβώς στη βορειοδυτική γωνία του ιερού περιβόλου της Άλτεως και απέναντι από το Γυμνάσιο. Κατασκευάστηκε στο τέλος του 6ου ή στις αρχές του 5ου αι. π.Χ. από τους Ηλείους και ενώ αρχικά ήταν ένα μικρό οικοδόμημα με διάφορες προσθήκες και μετασκευές επεκτάθηκε σημαντικά (βλ. ). Ήταν η έδρα των πρυτάνεων, αξιωματούχων του ιερού και υπευθύνων για τις θυσίες στους βωμούς των θεών, που γίνονταν μία φορά κάθε μήνα. Εδώ οι Ηλείοι παρέθεταν τα επίσημα δείπνα προς τιμήν των Ολυμπιονικών.
Σύμφωνα με τον Παυσανία
2|εναλλ.=|αριστερά]]Σύμφωνα με τον Παυσανία, στο Πρυτανείο υπήρχε η ιερή εστία του Κοινού των Ηλείων, όπου έκαιγε το άσβεστον πυρ και η οποία ήταν σχηματισμένη από στάχτη που πάνω της έκαιγε φωτιά μέρα και νύχτα. Τη στάχτη αυτή από την εστία τη μετέφεραν στο μεγάλο βωμό του Δία και αυτό συντελούσε στην αύξηση του όγκου του βωμού.
Εξωτερικές πηγές
Κατηγορία:Αρχαία Ολυμπία
Hegemony
To Hegemony είναι μια σειρά παιχνιδιών στρατηγικής υπολογιστή που αναπτύχθηκε από το καναδικό στούντιο Longbow Games, Τορόντο, Οντάριο. Τα παιχνίδια συνδυάζουν ιστορική παγκόσμια στρατηγική με μάχες σε πραγματικό χρόνο σε έναν μόνο χάρτη. Το όνομα αναφέρεται στην έννοια της ηγεμονίας, δηλαδή της πολιτικής, οικονομικής ή στρατιωτικής υπεροχής ή ελέγχου ενός κράτους έναντι των άλλων.
Διαδικασία παιχνιδιού
Τα παιχνίδια περιστρέφονται γύρω από τη διαχείριση αυτοκρατορίας, την κατάκτηση και τη διαχείριση πόρων. Ο παίκτης μπορεί να κάνει μεγέθυνση και σμίκρυνση ανά πάσα στιγμή μεταξύ του στρατηγικού 2D χάρτη και του 3D τακτικού χάρτη, ενώ το παιχνίδι προχωρά (σε παύση) σε πραγματικό χρόνο. Ένας μοναδικός μηχανικός είναι η δημιουργία αλυσίδων εφοδιασμού που συνδέονται με κέντρα ανεφοδιασμού μέσω της υποδομής των παικτών, παρέχοντας έτσι προμήθειες για τους στρατούς τους. Εκτός από τα ιστορικά σενάρια εκστρατειών (για παράδειγμα, ο Μέγας Φίλιππος, ο Ιούλιος Καίσαρας, ο Πύρρος της Ηπείρου ), τα παιχνίδια έχουν λειτουργία sandbox, στόχος του οποίου είναι να συλλέγουν "πόντους ηγεμονίας". Η νίκη μπορεί να επιτευχθεί μέσω ενός συνδυασμού πολιτιστικής, στρατιωτικής και οικονομικής υπεροχής.
Στο Hegemony Gold: Wars of Ancient Greece, η εκστρατεία περιγράφει την άνοδο του Μεγάλου Φιλίππου, πατέρα του Μεγάλου Αλεξάνδρου, ο οποίος εργάζεται για να οικοδομήσει μια μακεδονική δύναμη ικανή να κατακτήσει την Περσική Αυτοκρατορία. Hegemony Rome: The Rise of Caesar, όπως υποδηλώνει το όνομα, περιγράφει λεπτομερώς την άνοδο του Ιουλίου Καίσαρα κατά τους Γαλατικούς Πολέμους. Η ηγεμονία της Ρώμης παρείχε τη δυνατότητα να χτιστούν στρατόπεδα και να υψωθούν οχυρωμένες γέφυρες για να ασφαλίσουν όρμους και να λειτουργήσουν ως μπροστινές βάσεις. Η ηγεμονία της Ρώμης έδωσε πολύ μεγαλύτερη έμφαση στην ταχεία εκστρατεία και τις μεγάλες μάχες που συχνά αποτελούσαν το σήμα κατατεθέν των Γαλατικών Πολέμων Στο Hegemony III: Clash of the Ancients, το sandbox είναι κεντρικό και οι αποστολές εμφανίζονται οργανικά με την πάροδο του χρόνου, παρά ως μέρος μιας καθιερωμένης ιστορικής αφήγησης.
Σημειώσεις (επεξεργασία)
Κατηγορία:Βιντεοπαιχνίδια στρατηγικής πραγματικού χρόνου Κατηγορία:Βιντεοπαιχνίδια με 3D γραφικά Κατηγορία:Βιντεοπαιχνίδια των Windows Κατηγορία:Σειρές βιντεοπαιχνιδιών Κατηγορία:Βιντεοπαιχνίδια στρατηγικής
Πατριάρχης Νεόφυτος
Με το όνομα Νεόφυτος φέρονται οι εξής Πατριάρχες:
Materials (επιστημονικό περιοδικό)
Το Materials είναι διεθνές έγκριτο επιστημονικό περιοδικό, με «τυφλό» σύστημα κριτών (peer-reviewed), ανοιχτής πρόσβασης, το οποίο καλύπτει επιστημονικά επιμέρους αντικείμενα της επιστήμης υλικών και της μηχανικής. Το περιοδικό δημοσιεύει άρθρα ανασκόπησης, πρωτότυπες ερευνητικές εργασίες, συνοπτικές εργασίες και ανασκοπήσεις βιβλίων. Περιστασιακά δημοσιεύει και ειδικά θέματα.
Πληροφορίες
Ιδρύθηκε το 2008. Δημοσιεύεται σε μηνιαία βάση από το Ινστιτούτο MDPI (Multidisciplinary Digital Publishing Institute). Αρχισυντάκτρια (Editor in-chief) του περιοδικού είναι, σήμερα, η Dr. Maryam Tabrizian, Καθηγήτρια στο Πανεπιστήμιο ΜακΓκιλ (McGill University) του Καναδά. Η διεθνής συντακτική επιτροπή του Polymers είναι πολυπρόσωπη και είναι διαφορετική ανά ειδικό γνωστικό πεδίο.
Γνωστικά πεδία
-Βιοϋλικά
-Ενεργειακά υλικά
-Προηγμένα σύνθετα υλικά
-Πορώδη υλικά
-Συστήματα & διαδικασίες παραγωγής
-Προηγμένα νανοϋλικά & νανοτεχνολογία
-Φιλμ
-Υλικά κατάλυσης -Ανθρακούχα υλικά
-Χημεία υλικών
-Φυσική υλικών
-Διάβρωση
-Δομικά & κατασκευαστικά υλικά
-Υλικά για εφαρμογές ηλεκτρονικής
Δείκτης απήχησης
Σύμφωνα με το έγκυρο Journal Citation Reports, το περιοδικό Materials (2019) είχε αρκετά υψηλό δείκτη απήχησης (Impact factor), ήτοι: 3,057.
Παραπομπές
Κατηγορία:Επιστημονικά περιοδικά
Mazda Xedos 9
Το Mazda Xedos 9 ήταν ένα μεσαίο πολυτελές σεντάν αυτοκίνητο της κατηγορίας E, που κατασκευάστηκε από την ιαπωνική αυτοκινητοβιομηχανία Mazda, από τα μέσα του 1993 έως τον Δεκέμβριο του 2002.
Ονομασίες και διαθεσιμότητα
thumb|left|Mazda Xedos 9 του 1996 - 1997.
Το μοντέλο παρουσιάστηκε στο Διεθνές Σαλόνι Αυτοκινήτου του Φρανκφούρτης τον Σεπτέμβριο του 1993 και άρχισε να εισάγεται σταδιακά, αναλόγως με τη χώρα. Ενδεικτικώς, στη Γερμανία κυκλοφόρησε για πρώτη φορά τον Νοέμβριο του 1993 και στη Γαλλία έφτασε τον Μάρτιο του 1994. Σε όλα τα κράτη της Ευρώπης διατέθηκε πάντα, μέχρι τη λήξη της παραγωγής του, ως Mazda Xedos 9.
Αντιθέτως, στη Βόρεια Αμερική έφτασε μέσα στο 1994, ως μοντέλο της σεζόν (model year) του 1995, και κυκλοφόρησε ως Mazda Millenia. Ειδικότερα στην ήπειρο αυτή, αντικατέστησε το Mazda 929, το οποίο διακόπηκε οριστικά το 1994 στον Καναδά και το 1995 στις ΗΠΑ, στον ρόλο του κορυφαίου μοντέλου της εταιρείας.
Στην Ιαπωνία κυκλοφόρησε αρχικά, το 1993, ως Eunos 800, αλλά με την ανανέωση του 1996 μετονομάστηκε σε Mazda Eunos 800 και το 1997 μετονομάστηκε σε Mazda Millenia, υιοθετώντας έτσι την αμερικανική ονομασία, λόγω του ότι η Mazda απέσυρε την θυγατρική υπο-εταιρεία πολυτελείας Eunos (η οποία διατηρήθηκε μεταξύ του 1989 και του 1996).
Εμπορική πορεία και λόγοι διακοπής
thumb|left|Mazda Xedos 9 του 2001 - 2002 στη [[Γερμανία.]]
Ειδικότερα το Xedos 9 υπέστη μία ακόμα ανανέωση τον Σεπτέμβριο του 2000, σε όλες τις αγορές όπου διατέθηκε. Ωστόσο, οι εξ αρχής ελάχιστες πωλήσεις του δεν σημείωσαν καμία απολύτως βελτίωση και τελικώς το Xedos 9 / Millenia αποσύρθηκε από την παραγωγή τον Δεκέμβριο του 2002, λόγω μηδαμινής εμπορικής απήχησης, ιδίως στις εξαγωγικές αγορές. Ενδεικτικώς, παρουσιάζονται οι ετήσιες πωλήσεις του στη Γαλλία:
Εξωτερικοί σύνδεσμοι
Κατηγορία:Μοντέλα Mazda Κατηγορία:Μεσαία αυτοκίνητα Κατηγορία:Αυτοκίνητα πολυτελείας
Ταυτότητα του Όιλερ
Στη μαθηματική ανάλυση, η ταυτότητα του Όιλερ, είναι η εξίσωση όπου
Πήρε το όνομά της από τον Λέοναρντ Όιλερ και μερικές φορές είναι γνωστή και ως εξίσωση του Όιλερ.
Απόδειξη
thumb|right|250px|Ο τύπος του Όιλερ για τυχαία γωνία. Η ταυτότητα είναι μια ειδική περίπτωση του τύπου του Όιλερ, σύμφωνα με την οποία για κάθε πραγματικό αριθμό x και όπου οι μονάδες δίνονται σε ακτίνια. Συγκεκριμένα, αν τότε Αφού συνεπώς, που δίνει την ταυτότητα
Ονομασία
Αν και ο Όιλερ έγραψε για τη φόρμουλά του συνδέοντας το e με τους όρους ημίτονο και συνημίτονο, δεν υπάρχει πουθενά αναφορά ότι ο ίδιος απέδειξε την απλοποιημένη μορφή της ταυτότητας. Ακόμα η ίδια η φόρμουλα είναι πιθανό να ήταν γνωστή πριν από τον Όιλερ. Είναι λοιπόν αδύνατο να απαντηθεί το ερώτημα αν η ταυτότητα μπορεί να αποδοθεί στον Όιλερ.
Παραπομπές
Κατηγορία:Θεωρήματα της μιγαδικής ανάλυσης Κατηγορία:Μαθηματικές σταθερές Κατηγορία:Μαθηματικές ταυτότητες
Δομέστικος των Σχολών
Ο δομέστικος των σχολών ήταν ένα από τα πιο σημαντικά στρατιωτικά αξιώματα της Βυζαντινής Αυτοκρατορίας, υφιστάμενο από τον 8ο αιώνα ως τουλάχιστον τις αρχές του 14ου αιώνα. Αρχικά ο δομέστικος ήταν απλά ο διοικητής του «τάγματος» των «σχολών», την πρεσβύτερη των επίλεκτων μονάδων του αυτοκρατορικού στρατού, αλλά γρήγορα το αξίωμα απέκτησε μεγάλο κύρος, και ήδη στα μέσα του 9ου αιώνα, οι κάτοχοί του δρούσαν ως αρχιστράτηγοι του βυζαντινού στρατού στη θέση του αυτοκράτορα. Το αξίωμα του δομέστικου των σχολών έχασε τη σημασία του με τη δημιουργία του μεγάλου δομέστικου τον 12ο αιώνα, και κατά την Παλαιολόγεια περίοδο (13ος-15ος αιώνας) αποτέλεσε ένα μεσαίο, καθαρά τιμητικό, αυλικό τίτλο.
Ιστορία
Κατά τον 9ο αιώνα, το δομεστικάτο των σχολών ανέβηκε σε σημασία και ο κάτοχός του άρχισε να τοποθετείται επικεφαλής του στρατού όταν ο αυτοκράτορας δεν εκστράτευε ο ίδιος. Παρόλα αυτά, ο ρόλος αυτός δεν αποτελούσε ακόμα γενικό κανόνα: εξαρτάτο από τις ικανότητες του εκάστοτε δομέστικου, και συχνά η αρχιστρατηγία εξασκείτο από ιεραρχικά υποδεέστερους στρατηγούς. Ο δομέστικος των σχολών πάντως σε αυτή την περίοδο έγινε τόσο σημαίνον αξίωμα που οι πηγές αναφέρονται σε αυτό απλά ως «ο δομέστικος», και η θέση συχνά καταλαμβανόταν από συγγενείς του αυτοκράτορα. Από την εποχή δε του Μιχαήλ Γ΄ (842-867), ο δομέστικος ξεπέρασε στην αυλική ιεραρχία όλους τους στρατιωτικούς αξιωματούχους εκτός από τον στρατηγό του θέματος των Ανατολικών. Στην πράξη, γρήγορα ξεπέρασε σε σπουδαιότητα και τον τελευταίο, και τον 10ο αιώνα ηγήτορες όπως ο Νικηφόρος Φωκάς και ο Ιωάννης Τσιμισκής υπηρετούσαν ως στρατηγοί των Ανατολικών προτού προαχθούν στο δομεστικάτο των σχολών.
Κατά τη βασιλεία του Ρωμανού Β΄ (959-963), το αξίωμα διαιρέθηκε, και πλέον υπήρχαν ένας «δομέστικος της Δύσεως» με περιοχή ευθύνης τις ευρωπαϊκές κτήσεις και ένας «δομέστικος της Ανατολής» για τις ασιατικές κτήσεις. Η ειδική τελετή ανακηρύξεως ενός δομέστικου περιγράφεται στο Περί Βασιλείου Τάξεως (ΙΙ.3). Το ίδιο έργο αναφέρει και το ρόλο του δομέστικου σε αυλικές τελετές.
Με ορισμένες εξαιρέσεις, κυρίως την ανεπανάληπτη 22ετή θητεία του Ιωάννη Κουρκούα, και με εξαίρεση περιόδων εσωτερικής αστάθειας, οι δομέστικοι υπηρετούσαν κατά μέσο όρο τρία με τέσσερα χρόνια στη θέση αυτή. Κατά τον 10ο αιώνα, η οικογένεια των Φωκάδων έπαιξε κυρίαρχο ρόλο στο εν λόγω αξίωμα, με έξι μέλη της οικογένειας να υπηρετούν ως δομέστικοι. Οι προσπάθειές τους όμως να μονοπωλήσουν το δομεστικάτο οδήγησε αρκετούς αυτοκράτορες, που ανησυχούσαν για την αυξανόμενη ισχύ της στρατιωτικής αριστοκρατίας, να εμπιστευτούν το αξίωμα αυτό σε μη στρατιωτικούς αυλικούς, συμπεριλαμβανομένων - ιδιαίτερα κατά το πρώτο ήμισυ του 11ου αιώνα, προτού η στρατιωτική αριστοκρατία ανακτήσει το κύρος της - και ευνούχων, παρότι κάτι τέτοιο θεωρητικά απαγορευόταν, και είχε μάλιστα οδηγήσει στη δημιουργία ξεχωριστού αξιώματος, του «στρατοπεδάρχη», για αυτό το σκοπό.
Κατά τους 10ο και 11ο αιώνες, η παραλλαγή «μέγας δομέστικος» αρχίζει να εμφανίζεται σποραδικά, χρησιμοποιούμενη παράλληλα με άλλες μορφές του τίτλου όπως «μέγας δομέστικος των σχολών» ή «μέγας δομέστικος της Ανατολής/Δύσεως», συχνά αναφερόμενες στο ίδιο άτομο. Σύμφωνα με τον μελετητή Ροντόλφ Γκιγιάν, οι περισσότερες σχετικές αναφορές είτε αποτελούν αναχρονισμούς μεταγενέστερων συγγραφέων, είτε είναι περιπτώσεις όπου το επίθετο «μέγας» έχει προστεθεί ως τιμητικό, όπως και γινόταν την ίδια περίοδο με μια σειρά άλλων υψηλών αξιωμάτων, λ.χ. τον δρουγγάριο της βίγλας ή τον δομέστικο των εξκουβίτων. Ο Γκιγιάν όμως θεωρεί ότι από τη βασιλεία του Αλεξίου Α΄ Κομνηνού (1081-1118) και πέρα, ο «μέγας δομέστικος» αποτέλεσε ιδιαίτερο αξίωμα, ανώτερο των «απλών» δομεστίκων των σχολών, και ουσιαστικά αποτέλεσε τον νέο αρχιστράτηγο του στρατού υπό τον αυτοκράτορα. Εντούτοις, η χρήση των τίτλων αυτών δεν είναι συνεπής, και η παραδοσιακή διαίρεση αρμοδιότητας μεταξύ Ανατολής και Δύσης φαίνεται ότι εφαρμόστηκε ενίοτε και στην περίπτωση του μέγα δομέστικου κατά τον 12ο αιώνα, με αποτέλεσμα την ύπαρξη σύγχυσης σχετικά με την ακριβή φύση του αξιώματος και τη σχέση του με τους «απλούς» δομέστικους. Τον 13ο αιώνα πάντως καθιερώθηκε σαφής διάκριση μεταξύ των δυο τίτλων: ο μέγας δομέστικος ήταν ο αρχιστράτηγος και ένας εκ των πλέον σημαντικών αξιωματούχων του κράτους, ενώ ο δομέστικος των σχολών κατέπεσε σε έναν τιμητικό τίτλο κενό περιεχομένου και αρμοδιοτήτων, που απονεμόταν σε επαρχιακούς διοικητές και μεσαίους αξιωματούχους. Το έργο περί των οφφικίων του ψευδο-Κωδινού συνοψίζει την εξέλιξη ως εξής: "ὁ δομέστικος τῶν σχολῶν πάλαι μὲν εἶχεν ὑπηρεσίαν σχεδὸν ἣν ὁ μέγας δομέστικος ἄρτι, νῦν δὲ οὐδεμίαν".
Στο έργο του ψευδο-Κωδινού, ο δομέστικος των σχολών κατατάσσεται στην 31η θέση της αυλικής ιεραρχίας, μεταξύ του «μυστικού» και του «μέγα δρουγγάριου του στόλου». Η χαρακτηριστική του ενδυμασία, σύμφωνα με την ίδια πηγή, περιλάμβανε ένα χρυσοποίκιλτο καπέλο («σκιάδιον»), έναν μεταξωτό ποδήρη χιτώνα («καββάδιον») και ένα ασημένιο «δικανίκιον» με ένα κόμβο στην κορυφή και άλλον ένα στη μέση. Για τελετές και γιορτές, έφερε ειδικό καπέλο, το «σκαράνικον», σχήματος μήτρας, από κίτρινο μετάξι με μοτίβα από χρυσό σύρμα, που επιπλέον έφερε πορτραίτο του αυτοκράτορα ένθρονου εμπρός και έφιππου πίσω.
Πηγές
Κατηγορία:Βυζαντινοί στρατιωτικοί τίτλοι Κατηγορία:Βυζαντινοί αυλικοί τίτλοι
Επαρχία Τιμιργιάζεφ
Η επαρχία Τιμιργιάζεφ (Тимирязев ауданы) είναι επαρχία στην περιφέρεια Βόρειου Καζακστάν στο βόρειο Καζακστάν. Το διοικητικό κέντρο είναι το Τιμιργιάζεβο. Πληθυσμός: 12,960 (εκτίμηση 2013) 13,978 (απογραφή 2009) 20,081 (απογραφή 1999).
Παραπομπές
Τιμιργιαζεφ
MultiLisp
PCALL και FUTURE
Η MultiLisp επιτυγχάνει τον παραλληλισμό με τη μακροεντολή PCALL, με τον κώδικα:
να είναι ισοδύναμος με τον:
με τη διαφορά ότι τα ορίσματα A, B, C, κλπ. μπορούν να αποτιμηθούν παράλληλα, κάτι που έρχεται σε αντίθεση με τη συνηθισμένη σειρά εκτέλεσης, που είναι σειριακή από τα αριστερά προς τα δεξιά. Χρησιμοποιεί επίσης μια έκφραση του παράλληλου προγραμματισμού, το μέλλον (future), το οποίο μοιάζει με την εντολή fork σε συνδυασμό με οκνηρή αποτίμηση. Με αυτόν τον τρόπο, μπορεί να γραφεί μια έκφραση όπως η
Αναφορές
Κατηγορία:Συναρτησιακές γλώσσες προγραμματισμού Κατηγορία:Γλώσσες με δυναμικούς τύπους Κατηγορία:Lisp
Κορακοβούνι Αρκαδίας
Το Κορακοβούνι (επίσης Χειμερινό Καρακοβούνι και Κορακοβούνιον) είναι πεδινός οικισμός του νομού Αρκαδίας, χτισμένος αμφιθεατρικά σε ένα ύψωμα στους πρόποδες του Πάρνωνα. Σε μικρή απόσταση κυλά ο ποταμός Βρασιάτης. Βρίσκεται στο νοτιοανατολικό τμήμα του νομού, 52 χλμ. ΝΑ της Τρίπολης, στην πρώην επαρχία Κυνουρίας. Υπάγεται διοικητικά στον δήμο Βόρειας Κυνουρίας. Στο Κορακοβούνι υπάγονται ακόμα το Ορεινό Κορακοβούνι και το Νεοχώρι.
Ιστορία
Η ιστορία του χάνεται στα βάθη των αιώνων, καθώς αρχικά υπήρχε το όρος Καρακοβούνι (από το Ζαρίτσι Κυνουρίας μέχρι το Καστράκι Άστρους) όπου στο ενδιάμεσο υπήρχε μόνο ένας οικισμός όπου και πήρε το όνομα του όρους. Κατά τους Βυζαντινούς Χρόνους, από το Κορακοβούνι ή Καρακοβούνι καταγόταν ο Στρατηγός του Βυζαντίου Περβαινάς.
Το όνομα του χωριού έχει συνδεθεί με την Ελληνική Επανάσταση του 1821 καθώς είναι η γενέτειρα των: μικρογραφία|Το κτήριο του Δημοτικού σχολείου
Εξωτερικοί σύνδεσμοι
Κατηγορία:Δήμος Βόρειας Κυνουρίας Κατηγορία:Χωριά του νομού Αρκαδίας
Πάπας Πίος ΣΤ΄
Ο Πάπας Πίος ΣΤ΄ (Papa Pio VI, πραγματικό όνομα: Giovanni Angelico Braschi, 25 Δεκεμβρίου 1717 – 29 Αυγούστου 1799) ήταν ο προκαθήμενος της Καθολικής Εκκλησίας από τις 15 Φεβρουαρίου 1775 έως το θάνατό του το 1799. Κινδύνευσε από τη Γαλλική Επανάσταση και από το Ναπολέοντα Βοναπάρτη. Το κοσμικό του όνομα ήταν Τζοβάννι Άντζελο Μπράσκι. Τον διαδέχθηκε ο Πίος Ζ'.
Ξεκίνημα της καριέρας του
Ο Τζιανάντζελο Μπράσκι προέρχεται από μια οικογένεια αριστοκρατών της Ρομανίας. Είναι ο μεγαλύτερος από τα οχτώ παιδιά του Κόμη Μάρκο Αουρέλιο Τομάζο Μπράσκι (1684-1759) και της Άννα Τερέζα Μπάντι (1690-1730).
Μεγαλωμένος από τους Ιησουίτες, πραγματοποιεί νομικές σπουδές in utroque jure, που σημαίνει σε αστικό δίκαιο και σε κανονικό δίκαιο, στο Πανεπιστήμιο της Φεράρα. Γίνεται στη συνέχεια γραμματέας του Καρδινάλιου Τομάζο Ρούφο, παπικού απεσταλμένου στη Φεράρα.
Ο Μπράσκι συνοδεύει τον Ρούφο στη Ρώμη για το κονκλάβιο που ακολουθεί τον θάνατο του πάπα Κλήμη ΙΒ'.
Όταν το αφεντικό του, διορίστηκε Πρύτανης του Ιερού Κολεγίου, γίνεται ελεγκτής, υπεύθυνος για τη διοίκηση των επισκοπών του Βελέτρι και της Οστίας. Αποκτά τότε ισχυρούς δεσμούς φιλίας με τον διάδοχο Δον Κάρλος, όταν ο τελευταίος γινόταν ο πρώτος Βουρβόνος άρχοντας του Βασιλείου των Δύο Σικελιών. Η διπλωματική του ικανότητα του δίνει τη θέση του μυστικού αρχιθαλαμήπολου.
Το 1753, με τον θάνατο του Καρδιναλίου Τομάζο Ρούφο, ο Μπράσκι γίνεται ιδιωτικός γραμματέας του πάπα Βενέδικτου ΙΔ'. Γίνεται ιερέας το 1758.
Το 1766, υπό το ποντιφικάτο του Κλήμη ΙΓ' (1758/1769), αναλαμβάνει θησαυροφύλακας της Αποστολικής Κάμαρας, που τον καθιστά κύριο της οικονομικής διοίκησης των Παπικών Κρατών.
Στις 26 Απριλίου 1773, προβιβάζεται στη θέση του καρδινάλιου-ιερέα του Αγίου Ονοφρίου από τον πάπα Κλήμη ΙΔ'.
Χάρη στη γαλλική υποστήριξη, το κονκλάβιο που ξεκινά μετά τον θάνατο του Κλήμη ΙΔ' (1774) τον ψηφίζει στον θρόνο του Αγίου Πέτρου. Επιλέγει το όνομα του Πίου ΣΤ ως φόρο τιμής στον Πίο Ε', πάπα της εφαρμογής του Συμβουλίου των Τριάντα και της Μάχης της Λεπάντου.
Εκλεγμένος στις 15 Φεβρουαρίου 1775, έγινε επίσκοπος και ταυτόχρονα στέφτηκε στις 22 Φεβρουαρίου.
Krazy (τραγούδι)
Το "Krazy" είναι το πρώτο σινγκλ που κυκλοφόρησε από τον Pitbull από το άλμπουμ του Rebelution. Διαθέτει τον ράπερ Lil Jon της crunk. Το τραγούδι έφτασε στο #1 στο Billboard Hot 100 στις Η.Π.Α., κάνοντάς το την τρίτη υψηλότερη κορυφή του Pitbull στο chart. Το τραγούδι περιέχει το τραγούδι του 2007 του Federico Franchi, "Cream". Επίσης περιέχει έναν στίχο από το τραγούδι του ίδιου του Pitbull "Toma." Υπάρχει επίσης μια άλλη έκδοση που παίζεται στο Σαν Ντιέγκο, αναφέροντας όλες τις τοποθεσίες στην περιοχή.
Πάπας Πίος ΣΤ΄
Έναρξη του Ποντιφικάτου
Ο Πίος ΣΤ', ηλικίας 58 ετών εκείνη την εποχή, θέλει να αναβιώσει το μεγαλείο του Λέοντα Ι', κάτι που θα επιφέρει την εις βάρος του κριτική του ποιητή Πασκουίνο.
Krazy (τραγούδι)
Βίντεο κλιπ
Το βίντεο κλιπ έκανε πρεμιέρα στο Yahoo! Music στις 15 Οκτωβρίου του 2008. Οι Fat Joe, Rick Ross, Hurricane Chris κάνουν σύντομες εμφανίσεις στο βίντεο. Το βίντεο κλιπ έχει προβληθεί περισσότερες από 30 εκατομμύρια φορές μέσω του επίσημου καναλιού του Pitbull στη διάσημη ιστοσελίδα των βίντεο YouTube.
Πάπας Πίος ΣΤ΄
Έναρξη του Ποντιφικάτου
Βρίσκεται αντιμέτωπος με τον αυστριακό ζοζεφισμό και θα πραγματοποιήσει ακόμη κι ένα ταξίδι με προορισμό τη Βιέννη το 1782 με στόχο να πείσει τον Αυτοκράτορα Ιωσήφ Β' να εγκαταλείψει την αντικληρική πολιτική του.
Krazy (τραγούδι)
Παραπομπές
Κατηγορία:Τραγούδια του Lil Jon Κατηγορία:Τραγούδια του Pitbull (ράπερ) Κατηγορία:Τραγούδια του 2008 Κατηγορία:Singles του 2008
Πάπας Πίος ΣΤ΄
Ο Πίος ΣΤ' και η Γαλλική Επανάσταση
Λίγο καιρό αργότερα, ο Πίος ΣΤ' βρέθηκε αντιμέτωπος με τις συνέπειες της Γαλλικής Επανάστασης :
Ο Πίος ΣΤ΄ γνωστοποίησε, στις 9 Ιουλίου 1790, στο Βασιλιά της Γαλλίας, Λουδοβίκο ΙΣΤ΄ ότι αντιτίθετο στο σχέδιο εκλαΐκευσης του κλήρου. Έγραψε, επίσης, σχετικώς στους αρχιεπισκόπους του Μπορντό και της Βιέν στις 10 Ιουλίου 1790.
Ωστόσο, ένα από τα σημεία της ήγειρε ερωτήματα. Η αντίδραση του Πίου ΣΤ΄ σε σχέση με την εκλαΐκευση του κλήρου δεν έχει, ακόμη και σήμερα, διαλευκανθεί. Του καταλογίζεται συχνά η καθυστερημένη του αντίδραση σε σχέση με τα γεγονότα. Η καθυστέρηση αυτή άφησε ιερείς και επισκόπους στην αμφιβολία αναφορικά με τη στάση τους απέναντι στον όρκο πίστης στο Έθνος, το νόμο, τον βασιλιά, προκαλώντας διχασμό στις γαλλικές επαρχίες στη διάρκεια των πρώτων έξι μηνών του έτους 1791, και δημιουργώντας ένα πραγματικό σχίσμα. Το ζήτημα αυτό αποτέλεσε αντικείμενο συζητήσεων μεταξύ των ιστορικών των θρησκειών. Υπάρχουν αρχεία επί αυτού του θέματος στη Γαλλία.
Το 1793, μετά τη διακήρυξη της Δημοκρατίας ως πολίτευμα στη Γαλλία, μια επιτροπή αποφάσισε την παύση της χρήσης του γρηγοριανού ημερολογίου και την αντικατάστασή του από ένα δημοκρατικό ημερολόγιο με εβδομάδες διάρκειας δέκα ημερών, χωρίς την παρουσία Κυριακών.
Παραπομπές
Κατηγορία:Πάπες Κατηγορία:Ιταλοί Πάπες Κατηγορία:Πάπες 18ου αιώνα
Τραγουδώντας στη βροχή
Η ταινία Τραγουδώντας στη βροχή (αγγλ. Singing in the Rain), είναι κωμωδία και μιούζικαλ παραγωγής 1952 σε σκηνοθεσία Στάνλεϊ Ντόνεν και Τζιν Κέλι. Πρωταγωνιστές της ταινίας είναι οι Τζιν Κέλι, Ντέμπι Ρέινολντς, Ντόναλντ Ο'Κόνορ και Τζιν Χάγκεν, ενώ τις χορογραφίες δημιούργησε ο ίδιος ο Κέλι σε συνεργασία με τον Στάνλεϊ Ντόνεν. Η ταινία περιγράφει με χιουμοριστικό τρόπο το κλίμα που επικρατούσε στο Χόλιγουντ κατά τα τέλη της δεκαετίας του '20 μετά τη μετάβαση από τις βωβές στις ομιλούσες ταινίες.
To Αμερικανικό Ινστιτούτο Κινηματογράφου κατέταξε την ταινία στην 5η θέση στη λίστα με τις καλύτερες ταινίες όλων των εποχών και στην 1η θέση στη λίστα με τα καλύτερα μιούζικαλ όλων των εποχών, ενώ το 1989 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Πλοκή
Στο Χόλιγουντ του 1927 οι μεγαλύτεροι αστέρες της εταιρίας Monumental είναι ο Ντον Λόκγουντ (Τζιν Κέλι) και η Λίνα Λαμόντ (Τζιν Χάγκεν), οι οποίοι σύμφωνα με τον κίτρινο τύπο είναι ζευγάρι τόσο στη μεγάλη οθόνη όσο και στη ζωή. Η Monumental ενισχύει τη φήμη ότι οι δυο αστέρες είναι μαζί προκειμένου να προσελκύσουν κόσμο στις κινηματογραφικές αίθουσες. Στην πραγματικότητα όμως ο Ντον ανέχεται μετά βίας τη Λίνα, ενώ εκείνη παρά το γεγονός ότι θεωρεί τον Ντόν κατώτερό της, επιβεβαιώνει τις φήμες ότι έχει σχέση μαζί του, προκειμένου να αυξηθεί η δημοτικότητά της. Μετά την έλευση του ήχου στις ταινίες η θέση των δυο αυτών πρωταγωνιστών στην εταιρία πρόκειται να αλλάξει. Αρχικά ο διευθυντής της εταιρίας Αρ Εφ Σίμπσον (Μίλαρντ Μίτσελ) καταδικάζει την προσπάθεια των άλλων εταιριών να γυρίσουν ομιλούσες ταινίες, μέχρι και τη στιγμή που η Warner κυκλοφορεί το μιούζικαλ Ο τραγουδιστής της τζαζ (Tha Jazz Singer, 1927) στο οποίο ακούγεται κανονικά η φωνή των πρωταγωνιστών και σπάει τα ταμεία. Ξαφνικά όλοι οι κινηματογράφοι εξοπλίζονται με μηχανήματα νέας τεχνολογίας κατάλληλα για την προβολή των ομιλούσων ταινιών. Ο Σίμπσον αποφασίζει να γυρίσει κι εκείνος μια ταινία με ήχο, όπου θα πρωταγωνιστούν τα δυο μεγαλύτερά του αστέρια η Λίνα και ο Ντον. Η ταινία πρόκειται να είναι δράμα εποχής και οι δυο πρωταγωνιστές ξεκινούν μαθήματα ορθοφωνίας και τοποθέτησης της φωνής για να μπορέσουν να ανταποκριθούν στα νέα δεδομένα. Ενώ ο Ντον, με τη βοήθεια του φίλου του Κόσμο Μπράουν (Ντόναλντ Ο'Κόνελ) τα καταφέρνει περίφημα, η Λίνα μάταια προσπαθεί να βελτιώσει την τσιριχτή της φωνή. Παράλληλα ο Ντον γνωρίζεται κι ερωτεύεται μια ανερχόμενη ηθοποιό, τραγουδίστρια και χορεύτρια την Κάθι Σέλντον (Ντέμπι Ρέινολντς) με την οποία συνάπτει δεσμό. Τα γυρίσματα της πρώτης ομιλούσας ταινίας της Monumental ολοκληρώνονται και ακολουθεί η δοκιμαστική της προβολή, η οποία στέφεται από αποτυχία. Ο Ντον προκειμένου να σώσει την ταινία αποφασίζει να την μετατρέψει σε μιούζικαλ, αλλά το μεγαλύτερο πρόβλημα που έχει να αντιμετωπίσει είναι η άσχημη και τσιριχτή φωνή της Λίνα. Για να κάνει επιτυχία το μιούζικαλ, ο Ντον ζητάει από την Κάθι να ντουμπλάρει τη φωνή της Λίνα και η κοπέλα παρά τους αρχικούς δισταγμούς, δέχεται τελικά να τον βοηθήσει. Αφού το μιούζικαλ του Ντον κάνει πρεμιέρα και επαινείται από το κοινό, η Λίνα εκβιάζει την Κάθι προκειμένου να την ντουμπλάρει σε όλες τις ταινίες που θα γυρίσει στο μέλλον. Τότε ο Ντον σκαρφίζεται ένα κόλπο που πρόκειται να ξεσκεπάσει την παγίδα της Λίνα.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1952 Κατηγορία:Ταινίες παραγωγής Metro-Goldwyn-Mayer Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές μουσικές κωμικές ταινίες Κατηγορία:Αμερικανικές αισθηματικές μουσικές ταινίες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Κωμωδίες ή Μιούζικαλ)
Επαρχία Καργκάλι
Η επαρχία Καργκάλι (Қарғалы ауданы) είναι επαρχία στην περιφέρεια Ακτόμπε του Καζακστάν. Το διοικητικό κέντρο είναι η Μπαντάμσα. Πληθυσμός: 16,741 (εκτίμηση 2013) 16,781 (απογραφή 2009) 19,172 (απογραφή 1999).
Παραπομπές
Καργκαλι Κατηγορία:Περιφέρεια Ακτόμπε
Ανδρέας Δ. Καφεντζόπουλος
Ο Ανδρέας Καφεντζόπουλος ή Καφεντζής, (πεθ. Πειραιάς 1929), ήταν Έλληνας νομικός και πολιτικός από την Αχαΐα.
Γεννήθηκε στην Πάτρα και καταγόταν από οικογένεια αγωνιστών του 1821 πατέρας του ο Δημήτριος Καφεντζόπουλος. Τελείωσε το Β' Γυμνάσιο Πατρών κι έπειτα σπούδασε νομικά. Είχε εκλεγεί βουλευτής Πατρών το 1910.
Πέθανε στον Πειραιά το 1929 όπου έμενε τα τελευταία χρόνια της ζωής του.
Παραπομπές
Κατηγορία:Βουλευτές Πατρών
Κονσταντίν Ντράγκας Ντεγιάνοβιτς
Ο Κονσταντίν Ντεγιάνοβιτς (Константин Драгаш Дејановић, 1355 - 25 Μαΐου 1395) από τον Οίκο των Ντράγκας/Δραγάση ήταν δεσπότης των Σέρβων και ηγεμόνας περιοχής της σημερινής Σερβίας.
Βιογραφία
Ο Κωνσταντίνος ήταν γιος του σεβαστοκράτορα Ντέγιαν και της Θεοδώρας των Νεμάνιτς, κόρης του Στέφανου Ούρεση Γ' βασιλιά της Σερβίας από το δεύτερο γάμο του με τη Μαρία Παλαιολογίνα, δισεγγονή του Μιχαήλ Η'. Είχε έναν μεγαλύτερο αδελφό, τον Ιωάννη Δραγάση, με τον οποίο μοιραζόταν την εξουσία. Κατά κάποιες πηγές αδέλφια του ήταν και η Θεοδώρα και ο Δημήτριος.
Μετά τον θάνατο του πατέρα του Ντέγιαν στα μέσα του 14ου αιώνα, τα εδάφη που κυβερνούσε κληρονομήθηκαν από τους γιους του, Ιωάννη και Κωνσταντίνο. Αυτοί μαζί με τη Θεοδώρα έκαναν δωρεές και προστάτευσαν πολλά μοναστήρια στο Άγιο Όρος, ειδικά τη Μονή Χιλανδαρίου, τη Μονή Αγίου Παντελεήμονος και τη Μονή Βατοπεδίου.
Μετά τη Μάχη του Έβρου το 1371, οι δύο αδελφοί Ντράγκας έγιναν υποτελείς του σουλτάνου Μουράτ Α΄. Όταν ο αδελφός του Ιωάννης πέθανε το 1378 ή 1379, ο Κωνσταντίνος συνέχισε μόνος του να κυβερνά την περιοχή τους. Συμμετείχε ως υποτελής των Οθωμανών στη Μάχη της Ροβίνας το 1395. Σε αυτή τη μάχη έχασε τη ζωή του και τον διαδέχτηκε ο γιος του Ιάκωβος, αλλά οι Οθωμανοί κατά τα επόμενα χρόνια κατέκτησαν τα εδάφη του.
Οικογένεια
Νυμφεύτηκε σε πρώτο γάμο κάποια αγνώστου ονόματος ευγενή Ιλλυρικής καταγωγής από τη Δαλματία, με την οποία είχε πιθανώς δύο παιδιά:
Σε δεύτερο γάμο νυμφεύτηκε την Ευδοκία Μεγάλη Κομνηνή, κόρη του Αλεξίου Γ΄ αυτοκράτορα της Τραπεζούντος και της Θεοδώρας Καντακουζηνής. Δεν απέκτησαν τέκνα.
Πηγές
Κατηγορία:Δεσπότες της Σερβίας Κονσταντιν
Μάνεκεν Πις
thumb|230px|Το Μάνεκεν Πις thumb|230px|Γενική άποψη του συντριβανιού Το Μάνεκεν Πις (Manneken Pis, μτφ. «ο μικρός που κατουράει» στην τοπική διάλεκτο) είναι μικρό μπρούτζινο άγαλμα που βρίσκεται στις Βρυξέλλες το οποίο απεικονίζει ένα αγόρι να ουρεί σε ένα σιντριβάνι. Το άγαλμα σχεδιάστηκε από τον Ζερόμ Ντυκενουά και τοποθετήθηκε στη θέση του 1618 ή το 1619. Το άγαλμα έχει ύψος 61 εκατοστά. Το Μάνεκεν Πις βρίσκεται κοντά στην Γκραντ Πλας, δύο τετράγωνα πίσω από το δημαρχείο. Αποτελεί σύμβολο των Βρυξελλών.
Στη σημερινή θέση του αγάλματος υπήρχε ένα πέτρινο άγαλμα τουλάχιστον από τον 15ο αιώνα. Αυτό το άγαλμα αποφασίστηκε λόγω της φθοράς που είχε υποστεί να αντικατασταθεί με ένα μπρούτζινο, το οποίο κατασκευάστηκε από τον Ντυκενουά. Το άγαλμα έχει κλαπεί αρκετές φορές, η πρώτη φορά το 1745, όταν το άγαλμα κλάπηκε από τους Άγγλους, και δύο χρόνια μετά το άγαλμα κλάπηκε από ένα Γάλλο στρατιώτη. Το 1817 το άγαλμα κλάπηκε ξανά από ένα φυλακισμένο και βρέθηκε σπασμένο. Τα κομμάτια χρησιμοποιήθηκαν στην κατασκευή του σημερινού αγάλματος.
Δεν είναι γνωστό γιατί κατασκευάστηκε αυτό το άγαλμα, αλλά υπάρχουν διάφοροι λαϊκοί μύθοι. Ένας μύθος λέει ότι το άγαλμα το τοποθέτησαν οι γονείς ενός παιδιού το οποίο είχε χαθεί, αλλά στη συνέχεια βρέθηκε με τη βοήθεια των χωρικών. Μια άλλη εκδοχή αναφέρει ότι ένα αγόρι κατάσκοπος είδε κατά τη διάρκεια μιας πολιορκίας ότι κάποιοι επιχείρησαν να ανατινάξουν τα τείχη της πόλης, κάτι το οποίο προσπάθησε να αποτρέψει κατουρώντας το φυτίλι, με αποτέλεσμα να το σβήσει.
Το άγαλμα συχνά ντύνεται με ρούχα. Το πρώτο ρούχο παρουσιάστηκε το 1698 και από τότε έχουν παρουσιαστεί περισσότερα από 900 κοστούμια και στο μουσείο της πόλης των Βρυξελλών εκτίθονται περισσότερα από 100. Σε κάποιες περιπτώσεις το άγαλμα αντί για νερό ουρεί μπύρα.
Παραπομπές
Κατηγορία:Βρυξέλλες Κατηγορία:Αγάλματα Κατηγορία:Σιντριβάνια Κατηγορία:Παιδιά
Γιλντιρίμ Ακμπουλούτ
Ο Γιλντιρίμ Ακμπουλούτ (Yıldırım Akbulut, 2 Σεπτεμβρίου 1935 - 14 Απριλίου 2021) ήταν Τούρκος πολιτικός, ο οποίος διετέλεσε πρόεδρος του Κόμματος της Μητέρας Πατρίδας, καθώς και πρωθυπουργός της χώρας.
Γεννήθηκε το 1935 στο Ερντζιντσάν και ήταν γιος ταχυδρόμου. Σπούδασε Νομική στο Πανεπιστήμιο της Κωνσταντινούπολης. Μετά την αποφοίτησή του, εργάστηκε ως δικηγόρος. Παντρεύτηκε και απέκτησε τρία παιδιά.
Απεβίωσε το 2021.
Παραπομπές
Κατηγορία:Πρωθυπουργοί της Τουρκίας Κατηγορία:Τούρκοι βουλευτές Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Πάπας Βενέδικτος Ε΄
Ο Πάπας Βενέδικτος Ε΄ (Papa Benedetto V, ... - 4 Ιουλίου 966), γεννημένος στη Ρώμη, ήταν Πάπας το 964, εκλεγμένος από τους Ρωμαίους μετά τον θάνατο του Πάπα Ιωάννη ΙΒ΄. Ο Όθων Α΄ της Γερμανίας (936–973) δεν ενέκρινε την επιλογή και τον εκθρόνισε έναν μόλις μήνα μετά, με την συναίνεσή του. Ο πρώην Πάπας μεταφέρθηκε στο Αμβούργο και τέθηκε υπό την αιγίδα του Adaldag, Αρχιεπισκόπου του Αμβούργου-Βρέμης. Εκεί έγινε διάκονος, πεθαίνοντας το 966. Τάφηκε πρώτα στον καθεδρικό του Αμβούργου. Σε μεταγενέστερη ημερομηνία η σορός μεταφέρθηκε στη Ρώμη.
Στην σύνοδο η οποία τον εκθρόνισε τον Ιούλιο 964, η ποιμαντορική ράβδος έσπασε άνωθεν του από τον Πάπα Λέοντα Η΄· αυτή είναι η πρώτη αναφορά του παπικού σκήπτρου.
Αναφορές
Κατηγορία:Πάπες Κατηγορία:Ιταλοί Πάπες Κατηγορία:Πάπες 10ου αιώνα Κατηγορία:Ρωμαίοι
Gambit (γλώσσα προγραμματισμού)
Η Gambit, γνωστή και σαν Gambit-C, είναι μια ελεύθερη υλοποίηση της Scheme που αποτελείται από ένα διερμηνέα Scheme και ένα μεταγλωττιστή που μεταφράζει τη Scheme σε C. Η τεκμηρίωσή της υποστηρίζει ότι είναι σύμφωνη με τα πρότυπα R4RS, R5RS, και IEEE, καθώς επίσης και με αρκετά SRFI. Η Gambit αρχικά κυκλοφόρησε το, και η Gambit-C (το οπίσθιο μέρος σε C της Gambit) κυκλοφόρησε για πρώτη φορά το 1994.
Termite Scheme
Η Termite Scheme είναι μια διάλεκτος της Scheme υλοποιημένη σε Gambit-C. Η Termite προορίζεται για κατανεμημένους υπολογισμούς και προσφέρει ένα απλό και ισχυρό μοντέλο ταυτοχρονισμού βασισμένο στην ανταλλαγή μηνυμάτων, επηρεασμένο από αυτό της Erlang.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Scheme
Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία
Στην απογραφή του 1979, η έκταση ήταν 19.300 τ.χλμ. και είχε πληθυσμό 1.155.805 (απογραφή 1979). Οι 611.405 ήταν Τσετσένοι, οι 134.744 ήταν Ινγκουσέτιοι, ενώ οι υπόλοιποι ήταν Ρώσοι και άλλες εθνοτικές ομάδες.